**שם הקורס:** תשוקה ויצירה: מבט ביקורתי

**שם המרצה/ים/ות:** יואב רונאל

**היקף הקורס בנ"ז:** 1

**היקף הקורס בשש"ש:** 1

**סוג הקורס:** קורס בחירה

**שנת הלימוד:** ג'ד'

**סמסטר: ב'**

**תמצית הקורס ומטרותיו:**

הקורס יעסוק בייצוגי תשוקה בתרבות המערבית, דרך תיאוריות של ביקורת תרבות מהמאה ה-20. הדיון בתשוקה יערך מכל הקונטקסטים השונים של המושג: התשוקה הגופנית והאירוטית, התשוקה הפילוסופית, התשוקה הפוליטית - אך בעיקר מתוך התמודדות עם שאלות של יצירה ותשוקה.

הקורס יציע תחנות שונות בביקורת התרבות: הוא יתחיל במחשבת התשוקה של אפלטון, וימשיך למודרניזם ולפוסט מודרניזם, דרך התבוננות במחשבתו של זיגמונד פרויד על תשוקה הנובעת מחוסר. ולאחר מכן יתמודד הקורס עם עמדות ביקורתיות יותר כמו רעיון היצירה של מוריס בלאנשו, המחשבה המלנכולית של ולטר בנימין, התשוקה הנדחית לעד של ז'ק דרידה, אווה אילוז ושוק האהבה, ארוס מלנכולי אצל ג'יורג'יו אגמבן, ושאלות של תשוקה ואותנטיות למול המחשבה הפוסט מודרנית.

הדיון הפילוסופי והביקורתי יתקיים לאורן של יצירות תרבות. בין האמנים והיוצרים: קפקא, מיכה יוסף ברדיצ'בסקי, הרמן מלוויל, זוהר ארגוב, ספייק ג'ונז, זלדה, גוסטב פלובר, אתגר קרת, סקוט פיצ'ג'רלד, ברוס ספרינגסטין, פרנק מילר, גבריאל בלחסן ואחרים.

**תוצרי למידה:**

**בסיום מוצלח של הקורס הסטודנט/ית יוכל/תוכל:**

1. הסטודנט/ית י/תהיה מסוגל/ת להתמודד עם טקסטים תיאורטיים, וליישם ניתוח ביקורתי של יצירות תרבות ואמנות מתוך הפרספקטיבה התיאורטית.

**מהלך הקורס על פי מפגשים:**

1. תשוקה, מוות ויצירה: קריאה ב"אלף לילה ולילה" ובהרמן, גבי. "אל תחנקו את האירוטיקה". השיעור יעסוק ברעיון של הולדת הסיפור (יצירת האמנות): מה התשוקה המייצרת את אותה לידה, ומה ההיבטים המגדריים שלה.
2. הפילוסופיה והתשוקה לאמת: קריאה בדיאלוג "פיידרוס". המפגש יעסוק בתשוקה הפילוסופית אל האמת, וכיצד האמנות והשפה פועלים ביחס לאותה תשוקה.
3. תשוקה, ילדות ושפה: פרויד, זיגמונד. "מעבר לעיקרון העונג". המפגש יעסוק ביחסים בין התענגות לכאב במחשבתו של פרויד, וידון באפשרות של תשוקה הנובעת מתוך חוסר.
4. האובייקט האבוד: פרויד, זיגמונד. "אבל ומלנכוליה". המפגש יעסוק באובדן, והאופן שבו אנו מגיבים אליו - אם בעבודת האבל ואם בקיבעון המלנכולי.
5. צפייה בסרט "לה לה לנד".
6. פילוסופיה, שפה ומלנכוליה: Agamben, Giorgio. *Stanzas: Word and Phantasm in Western Culture*. המפגש יעסוק באפשרות של ארוס מלנכולי. כלומר, מלנכוליה לא כתקיעות והתרוששות, אלא כמעיין יצירתי. מתוך דיון בסרט "לה לה לנד".
7. היצירה והבלתי אפשרי: בלנשו, מוריס. "מבטו של אורפאוס" ו"שירת הסירנות". המפגש יעסוק ביחסים בין סדר והפרזה ביצירת האמנות.
8. תשוקה, שפה ועודפות: מלוויל, הרמן. "לבנת הלוויתן" מתוך מובי דיק, דלז, ג'יל. "ברטלבי, מטבע הלשון". המפגש יעסוק בניסיון של השפה לסמן את מה שלא ניתן לסמן, אך לא מתוך היעדר, אלא דווקא כרעיון של עודפות לשונית ויצירתית.
9. חוק ותשוקה: קפקא, פרנץ. "בפתח החוק" ו"מסר מן הקיסר"." Agamben Giorgio. "Form of Law. ז'ק דרידה, "Before the Law". המפגש יעסוק ביחסים בין פרשנות וחוק - התשוקה אל המשמעות - וכן בהיבטים הפוליטיים של האירוע הפרשני/דמוקרטי.
10. תשוקה ואהבה: בארת, רולאן. שיח אהבה. Agamben, Giorgio. *The Coming Community*. המפגש יעסוק ברעיון של אהבה "כמות שהיא": אהבה מחוללת, הנעה בין הקדוש לבין היומיומי.
11. "אני הוא זה הכותב ביד רועדת": "What is the Act of Creation" לג'יורג'יו אגמבן. המפגש ידון באמנות כצורה של התנגדות, כאירוע אשר לא מבשר על השלמתו, אלא על הפוטנציאליות המצויה בו.
12. "אושר אינסופי" ושירת האהבה: שירת דאנטה וזלדה. המפגש יעסוק בייצוג של תשוקה המספיקה לעצמה: לא עודפת ולא נובעת מהיעדר, אלא מעגל של תשוקה אינסופית, המזינה את עצמה, דרך קריאה בשירת זלדה.
13. אי פעילות, בטלה וריקוד: קריאה בסיפור "בבית אביה" של מיכה יוסף ברדיצ'בסקי ובסיפור "ברטלבי" להרמן מלוויל. המפגש יעסוק במחשבות על אפשרויות של פעילות לא יצרנית, ענייה ומדוכאת או בטלנית, בתוך החברה הקפיטליסטית היצרנית.

**נהלי נוכחות:** על כל סטודנט להשתתף לפחות ב80% מהמפגשים.

**שיטת ההוראה:** שיעורים פרונטליים.

**מטלות הסטודנטים/יות במהלך הקורס:** במהלך הסמסטר יגישו הסטודנטים שלוש תגובות (בהיקף של חצי עמוד עד עמוד), אשר יגעו לחומר הקריאה בקורס. מטלה סופית בהיקף של 5-6 עמודים תוגש לאחר סיום הקורס.

**אופן חישוב הציון לסטודנט/ית:** 20% נוכחות, 80% מטלה סופית על תרגילי הביניים לא יינתן ציון, אך הגשה של כולם מהווה תנאי לקבלת ציון. החסרה של שלושתם תביא לציון נכשל. אי הגשה של אחד או שניים יגרור פגיעה של 5 ו10 נקודות בציון.

**רשימת קריאה (ביבליוגרפיה):**

קריאת חובה:

אפלטון. *שלוש שיחות על ידידות ואהבה: ליסיס, המשתה, פידרוס*. (תרגום י"ג ליבס) ירושלים ותל אביב: שוקן, תשל"ד.

בארת, רולאן. *שיח אהבה: קטעים*. (תרגום אביבה ברק) ירושלים: שוקן 1981.

בלנשו, מוריס. *הספר העתיד לבוא, אסופה*. (תרגום מיכל בן נפתלי) בני ברק: הקיבוץ המאוחד, 2011.

ברדיצ'בסקי, מיכה יוסף. "בבית אביה". *כתבים* *ח'.* תל אביב: הוצאת הקיבוץ המאוחד, תשנ"ו.

דלז, ג'יל. "ברטלבי או מטבע הלשון". (תרגום איה ברויאר) מתוך אתר האינטרנט של הוצאת בבל. <http://readingmachine.co.il/home/books/book_meorer_2/chapter02_4693974>

*לילות ערב : מבחר מאלף לילה ולילה.* תל-אביב : בבל, 2008-2011.

מלוויל, הרמן. "ברטלבי". (תרגום דפנה לוי) מתוך אתר האינטרנט של הוצאת בבל. <http://readingmachine.co.il/home/books/book_meorer_2/chapter01_2561755>

מלוויל, הרמן. *מובי דיק*. (תרגום אהרן אמיר) ירושלים: כתר, 1981.

פרויד, זיגמונד. *אבל ומלנכוליה; פעולות כפייתיות וטקסים דתיים*. (תרגום אדם טננבאום) תל אביב: רסלינג 2008.

פרויד, זיגמונד. *מעבר לעקרון העונג ומסות אחרות*. תל אביב: דביר, 1966.

קפקא, פרנץ. *סיפורים ופרקי התבוננות*. ירושלים: שוקן, 1973.

Agamben, Giorgio. *Stanzas: Word and Phantasm in Western Culture*. Minneapolis: University of Minnesota Press, 1993.

Agamben, Giorgio. *The Coming Community*. University of Minnesota Press, 2013.

Agamben, Giorgio. “What is the Act of Creation”?. *The Fire and the Tale*. Stanford, California: Stanford University Press, 2017.

Agamben, Giorgio. “Form of Law”. *Homo Sacer: Sovereign Power and Bare Life*. Stanford, California: Stanford University Press, 1998.

קריאת רשות:

אילוז, אווה. *האוטופיה הרומנטית: בין תשוקה לצרכנות*. חיפה: הוצאת הספרים של אוניברסיטת חיפה, 2002.

אילוז, אווה. *מדוע אהבה כואבת*. תל אביב: כתר, 2013.

אפלטון. "המדינה". *כתבי אפלטון, כרך שני.* (תרגום י"ג ליבס) ירושלים: שוקן, תשט"ו.

Agamben, Giorgio. *The Highest Poverty: Monastic Rules and Form-of-Life*. Stanford, California: Stanford University Press, 1998.

Belsey, Catherine. Desire: Love Stories in Western Culture. Oxford: Blackwell, 1994.

Badiou, Alain. *In Praise of Love*. London : Serpent's tail, an imprint of Profile Books, 2012.

Derrida, Jacques. “Before the Law”. *Acts of Literature*. London: Routledge, 1992.

Ferber, Ilit. *Melancholy and Philosophy: Walter Benjamin's Early Writings*. Tel Aviv: 2007.

Hachoen Bick, Tafat and Ronel, Yoav. “Zelda’s Poetics of Poverty”. *Dibur 5: Poetic Currency*. Stanford University, 2017.